32003R1554
L 221/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1554/2003 НА ЕВРОПЕЙСКИЯ ПАРЛАМЕНТ И НА СЪВЕТА
от 22 юли 2003 година
за изменение на Регламент (ЕИО) № 95/93 на Съвета относно общи правила за разпределение на слотове на летищата в Общността
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност и по-специално член 80, параграф 2 от него,
като взеха предвид предложението на Комисията (1),
като взеха предвид становището на Европейския икономически и социален комитет (2),
след консултация с Комитета на регионите,
в съответствие с процедурата, постановена в член 251 от Договора (3)
като имат предвид, че:
(1)
Войната, започнала през март 2003 г. срещу Ирак, и политическите събития, които последваха, както и появата на тежкия остър респираторен синдром (ТОРС), оказаха сериозно въздействие върху въздушните транспортни операции на въздушните превозвачи и предизвикаха сериозно намаляване на търсенето в началото на летателен сезон лято 2003 г.
(2)
За да се гарантира, че неизползването на слотовете, разпределени за сезона 2003 г., не води до изгубването на тези слотове от въздушните превозвачи, е необходимо да се предвиди ясно и недвусмислено, че сезони 2003 и 2004 са негативно повлияни от войната и избухването на тежкия остър респираторен синдром (ТОРС).
(3)
Регламент (ЕИО) № 95/93 на Съвета (4) би следвало да се измени,
ПРИЕХА НАСТОЯЩИЯ РЕГЛАМЕНТ:
Член 1
Следният член 10б се добавя в Регламент (ЕИО) № 95/93 на Съвета:
„Член 10б
За целите на член 10, параграф 3 координаторите приемат, че въздушните превозвачи имат право на същите серии слотове през лятото на летателен сезон 2004, както са били разпределени на тях през лятото на летателен сезон 2003.“
Член 2
Настоящият регламент влиза в сила на следващия ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юли 2003 година.